Слоўнікавая работа вядзецца па ходзе чытання. У гэтым выпадку яна матываваная і цікавая, паколькі па ходзе чытання становіцца зразумелым, якія словы патрабуюць тлумачэння. Незразумелыя словы спыняюць чытанне. Вучні часцей за ўсё задаюцца пытаннем, на якое спачатку спрабуюць адказаць самі, аперыруючы сваімі ведамі, арыентуючыся на змест тэксту, звяртаючыся да слоўнікаў. Яны могуць прыкмеціць навізну, незвычайнасць слова, нават калі яно незразумелае. Асабліва трэба адзначыць адносіны школьнікаў да слоў, важных да разумення, якія нясуць схаваную інфармацыю і здольнасць вучняў вычытваць гэтую інфармацыю. Адказваючы на пытанне “Якія словы прыцягнулі ўвагу, выклікалі роздум?”, яны часта ўказваюць на ключавыя.